**Konkursi dokument**

**Konkurss „Otselepingu sõlmimine Mustvee valla õpilasliinide osutamiseks 2025-2026 õppeaastal“**

MTÜ Jõgevamaa Ühistranspordikeskus, (edaspidi ÜTK) registrikood 80229484, asukoht Silla 2, Põltsamaa linn, Põltsamaa vald, korraldab konkursi „Otselepingu sõlmimine Mustvee valla õpilasliinide osutamiseks 2025-2026 õppeaastal“ (edaspidi konkurss) ning teeb ettepaneku esitada hinnapakkumus konkursi dokumendis ja avaliku teenindamise otselepingus sätestatud tingimustel.

1. **Konkursi õiguslik alus**
	1. MTÜ Jõgevamaa Ühistranspordikeskus ja Mustvee vald sõlmisid halduslepingu Mustvee vallas õpilastranspordi korraldamise haldusülesannete üleandmiseks. Halduslepinguga andis Mustvee vald ÜTK-le üle õpilastranspordiga seotud ülesanded Mustvee vallas, sealhulgas on ÜTK ülesandeks korraldada avalikke konkursse ja riigihankeid vedajate valimiseks avalikule liiniveole ÜTSis ettenähtud juhtudel ja sõlmida vedajatega avaliku teenindamise lepinguid.
	2. ÜTK korraldab konkursi ühistranspordiseaduse § 15 lg 2 ja § 16 lg 1 p 6, § 19 lg 1 punkti 3 ja lg 2, § 21 lõigete 4 ja 5 ning Euroopa Parlamendi ja nõukogu määruse (EÜ) nr 1370/2007 alusel lähtudes alljärgnevast:
	3. Mustvee valla õpilastranspordi teenindamiseks osutatakse avaliku teenindamise otselepingute alusel sõitjate veoteenust aastas vähem kui 200 000 kilomeetrit.
	4. Lisaks ÜTS sätestatule juhindub ÜTK konkursi korraldamisel riigihangete seaduse §-s 3 sätestatud üldpõhimõtetest, et tagada ühistranspordiseaduse § 10 lg 1 punktis 1 sätestatud ühistranspordi korraldamiseks määratud ressursside kasutamise sotsiaalne ja majanduslik otstarbekus. Tegemist ei ole riigihankega riigihangete seaduse tähenduses, vaid haldusmenetlusega haldusmenetluse seaduse § 2 lg 1 mõistes.
2. **Konkursi üldised tingimused**
	1. Konkursil on üks õpilasliin: Avinurme Gümnaasiumi õpilasliin nr 2 (sõiduplaan lisas nr 4).
	2. Tellija sõlmib konkursi tulemusena iga õpilasliini kohta eraldi avaliku teenindamise otselepingu konkursile parima hinnapakkumuse esitanud pakkujaga veoteenuse osutamiseks eeldatavalt alates 01.09.2025 kuni 09.06.2026 (kuupäevad kaasa arvatud).
	3. Huvitatud isikul on võimalik saada selgitusi seoses konkursitingimustega esitades selgitustaotluse e-posti aadressile kristjan.noormagi@uhistransport.ee
	4. . Taotlus selgituse saamiseks tuleb esitada arvestusega, et taotlus tuleb ÜTKle esitada hiljemalt 2 (kaks) tööpäeva enne hinnapakkumuste esitamise tähtaega, hiljem saabunud taotlustele ei pea ÜTK vastama. ÜTK vastab selgitustaotlusele 2 (kahe) tööpäeva jooksul vastava taotluse saamisest arvates ja selgitused saadetakse üheaegselt kõigile vedajatele, kellele on tehtud ettepanek konkursil osalemiseks.

1. **Konkursi dokumendi lahutamatud lisad**
* Lisa 1: konkursil osalemise avalduse ja pakkuja poolt esitatavate kinnituste vorm;
* Lisa 2: Otselepingu projekt;
* Lisa 3: hinnapakkumuse vorm koos veoks kasutatavate busside andmetega;
* Lisa 4: liini sõiduplaan
* Lisa 5: teenuse tehniline kirjeldus;
1. **Hinnapakkumus**
	1. Hinnapakkumus on vedaja tahteavaldus avaliku teenindamise otselepingu sõlmimiseks, mis on vedajale siduv alates pakkumuste esitamise tähtpäevast vähemalt kuni pakkumuse jõusoleku minimaalse tähtaja lõppemiseni.
	2. Hinnapakkumuse esitamisega kinnitab vedaja kõigi konkursidokumentides esitatud tingimuste ülevõtmist. Tingimusliku hinnapakkumuse esitamine ei ole lubatud.
	3. Hinnapakkumus peab vastama konkursidokumentides sätestatud tingimustele, sisaldama nõutud dokumente ning olema vormistatud nõuetekohaselt. Hinnapakkumuses esitatud andmed peavad olema esitatud viisil, mis võimaldavad ÜTK-l kontrollida nende vastavust konkursidokumentides toodud tingimustele.
	4. Hinnapakkumus tuleb esitada hiljemalt **25.08.2025**  kell 11 digitaalselt allkirjastatuna e-posti aadressile kristjan.noormagi@uhistransport.ee
		1. Hinnapakkumust sisaldav e-kirja teemaks peab olema märgitud: **Mustvee valla õpilasveo konkurss**.
		2. ÜTK tagab, et **hinnapakkumusi ei avata enne 25.08.2025 algusega kell 11:05.**
	5. Vedaja võib hinnapakkumuse tagasi võtta enne pakkumuste esitamise tähtpäeva, esitades tellijale (kristjan.noormagi@uhistrasport.ee ) sellekohase teate, mis on vedaja esindusõigusliku isiku poolt digitaalselt allkirjastatud.
	6. Kui vedaja esitab pakkumuste esitamise tähtaja jooksul uue hinnapakkumuse, ei muutu eelnevalt tema poolt esitatud pakkumused seetõttu ilma punktis 4.4 sätestatud teateta kehtetuks.
	7. Vedaja peab hoidma oma hinnapakkumuse jõus vähemalt 60 päeva konkursitingimuste punktis 4.3 määratud hinnapakkumuste esitamise tähtajast.
2. **Hinnapakkumuses nõutavate dokumentide loetelu**

Hinnapakkumuses tuleb esitada järgmised dokumendid:

* 1. Konkursil osalemise **avaldus** **koos kinnitustega** konkursidokumendile lisatud vormil (lisa 1):
		1. vedaja peab olema maksevõimeline ja tema suhtes ei ole algatatud likvideerimismenetlust ega tehtud pankrotiotsust;
		2. vedajal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg;
		3. vedaja või tema haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat ei ole karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise, laste tööjõu ebaseadusliku kasutamise või inimkaubandusega seotud teo või riigis ilma seadusliku aluseta viibivale välismaalasele töötamise võimaldamise eest;
		4. vedaja äriühingu ei ole rikkunud õigusaktidest või kollektiivlepingust tulenevaid keskkonna-, sotsiaal- või tööõiguse valdkonnas kohaldatavaid kohustusi;
		5. vedaja äriühing ei ole oluliselt või pidevalt rikkunud temaga sõlmitud hankelepinguid nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju või makstud leppetrahvi.
	2. Hinnapakkumuse vorm koos veoks kasutatavate busside andmetega (vorm 3)
		1. vedaja omandis või muul õiguslikul alusel kasutuses on kõikidele Eesti kehtivatele õigusaktidele ja käesoleva konkursi tingimustele vastav(ad) **buss(id) sõitjaveo teostamiseks.**
	3. Vedaja **hinnapakkumus**
		1. Vedaja hinnapakkumuses esitatakse liinikilomeetri teenindamiseks vajaliku toetuse suurus ühe liinikilomeetri kohta.
		2. Hinnapakkumuses esitatud hinnad väljendatakse eurodes eurosendi täpsusega.
		3. Hind esitatakse liinikilomeetri hinnaga, mis koosneb hinnast käibemaksuta ja käibemaksuga.
		4. Hinnapakkumuses esitatud hind on lõplik. Valuutakursside muutumine või muud tegurid hinda ei mõjuta.
	4. Hinnapakkumuse allkirjastanud vedaja esindaja **volitusi tõendav dokument** (esitada juhul kui hinnapakkumuse allkirjastanud isiku esindusõigust ei ole võimalik kontrollida äriregistrist).
	5. **Muu informatsioon**, mida vedaja peab vajalikuks esitada konkursi edukaks läbiviimiseks.
1. **Hinnapakkumuste menetlemine**
	1. ÜTK avab laekunud hinnapakkumused konkursidokumentide punktis 4.4.2. märgitud ajal. Peale hinnapakkumuste esitamise tähtaja möödumist laekunud pakkumusi ei avata.
	2. ÜTK kontrollib pakkumuse esitamise tähtpäeva seisuga:
		1. vedajal kehtiva ühistranspordiseaduse § 39 nimetatud **ühenduse tegevusloa** olemasolu – ÜTK kontrollib tegevusloa olemasolu ise päringuga MTRist;
		2. vedajal riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võla (edaspidi maksuvõlg) puudumist – ÜTK kontrollib maksuvõla puudumist ise päringuga MTA kaudu.
	3. ÜTK kõrvaldab konkursilt vedaja, kellel puudub ÜTS § 39 nimetatud ühenduse tegevusluba.
	4. ÜTK kõrvaldab konkursilt vedaja, kellel esinevad konkursidokumendi punktides 5.1.1. – 5.1.5 nimetatud kõrvaldamise alused.
	5. ÜTK kontrollib esitatud hinnapakkumuste vastavust konkursidokumendis esitatud tingimustele.
	6. ÜTK võib kirjalikult nõuda vedajalt hinnapakkumuses esitatud teabe selgitamist või teavet tõendavate dokumentide esitamist. Vedaja on kohustatud esitama nimetatu 3 (kolme) tööpäeva jooksul vastava nõude saamisest arvates.
	7. ÜTK lükkab hinnapakkumuse tagasi, kui see ei vasta konkursidokumendis esitatud tingimustele. ÜTK võib tunnistada hinnapakkumuse vastavaks, kui selles ei esine sisulisi kõrvalekaldeid nimetatud tingimustest. Vedaja, kelle hinnapakkumus on tagasi lükatud, ei osale edasisel konkursil.
	8. ÜTK võib teha põhjendatud kirjaliku otsuse kõigi hinnapakkumuste tagasilükkamise kohta, kui
		1. Kõigi vastavaks tunnistatud hinnapakkumuste maksumused ületavad ÜTK finantsvõimalused;
		2. Konkursi toimumise ajal on tellijale saanud teatavaks uued asjaolud, mis välistavad või muudavad tellijale ebamõistlikuks konkursi lõpuleviimise konkursi dokumentides ja nende lahutamatutes lisades sätestatud tingimustel.
	9. Konkursi käigus on ÜTK-l õigus pidada vedajatega läbirääkimisi teenuse sisu ja maksumuse üle.
	10. Vastavalt läbirääkimiste pidamise vajadusele teatab ÜTK vedajatele läbirääkimiste aja. Iga vedajaga peetakse läbirääkimisi eraldi. Läbirääkimisi võib pidada kirjalikult või suuliselt, suuliselt peetud läbirääkimised protokollitakse. Läbirääkimised on konfidentsiaalsed. ÜTK tagab läbirääkimiste käigus vedajate võrdse kohtlemise. Pärast läbirääkimiste toimumist esitab vedaja vajadusel uue kohandatud hinnapakkumuse, mis esitatakse läbirääkimistel kokku lepitud tähtajaks.
	11. Eduka hinnapakkumuse valiku aluseks on madalaim hind (liinikilomeetri teenindamiseks vajaliku toetuse suurus ühe liinikilomeetri kohta).
	12. ÜTK võrdleb ja hindab kõiki hinnapakkumusi, mida ei ole tagasi lükatud.
	13. Eduka hinnapakkumuse esitanud vedajaga sõlmitakse avaliku teenindamise otseleping konkursidokumendis ja hinnapakkumuses sisalduvatel tingimustel.
		1. ÜTK ei sõlmi avaliku teenindamise otselepingut isikuga, kui ilmneb, et vedajal on enne otselepingu sõlmimist maksuvõlg. ÜTK kõrvaldab sellise vedaja konkursilt.